जबलपुर के ‘’विवेचना’’नाट्यदल के निर्देशक श्री वसंत..कहते हैं ‘’ऑडिटोरियम तो भर जाता है,लेकिन ये ज़रूर हैं कि आर्थिक रूप से घाटे में ही रहते हैं !फिर भी हम लोग पिछले सत्रह साल से ‘’विवेचना राष्ट्रीय नाट्य समारोह’’कर रहे हैं !समारोह में मुंबई,देहली,जैसी जगहों से सभी बड़े निर्देशकों /दलों को बुला चुके हैं !कुछ मित्रगन,कुछ दानदाता,थोड़ी बहुत सकारी मदद से काम चल ही जाता है!’’ इंजीनियरिंग की पढ़ाई बीच में छोड़कर रंगमंच से जुड़ने और अब तक पांच सौ से ज्यादा युवाओं को रंग कर्म का व्यवहारिक प्रशिक्षण दे चुके प्रसिद्द रंगकर्मी अरविन्द गौड़ कहते है ‘’मैंने आज तक सरकार से एक पैसा नहीं लिया !और अप्रशिक्षित युवाओं के साथ काम करता हूँ !लोग अपने बल पर रंगमंच करें तो पता चले दूसरों के पैसे पर शीशे का घर बनाकर उसमे बैठ जाना बहुत आसान है !’’‘’पिछले दिनों मुंबई में एक स्थानीय अखबार में पढ़ा कि ‘’मराठी नाटकों का दर्शक आज भी टिकिट खरीदकर सभाग्रह में जाकर नाटक देखता है,रूचि लेता है!’’महेश एच्कुंच्वार द्वारा मंचित और अनूदित नाटक वहाँ चर्चित रहे हैं !जबकि मुंबई एक ऐसा महानगर है जहाँ सांस्कृतिक आकर्षणों की कमी नहीं,बावजूद इसके नाटकों के प्रदर्शनों की संख्या और दर्शकों कि उसमे उत्साहपूर्ण हिस्सेदारी भले ही मराठी नाटकों में हो पर विधा की द्रष्टि से एक शुभ संकेत तो है ही!!दरअसल आज हिंदी नाटक के सामने कुछ चुनौतियां हैं !एक ओर तो हिन्दी नाटक कम लिखे जा रहे हैं ,दुसरी ओर अनूदित नाटकों को अपेक्षानुकुल दर्शक नहीं मिल रहे हैं !(स्थापित दलों को छोड़ दिया जाये तो)संभवतः वक़्त की नब्ज़ टटोलते हिन्दी नाट्य लेखक/निर्देशकों को हिन्दी कहानियों में अधिक विस्तार दिख रहा है ,नतीजतन उत्साही निर्देशकों के सामने दो ही रस्ते बचते हैं ,या तो वो‘’स्कंदगुप्त’’अंधायुग’’से लेकर ‘’सूर्य की अंतिम किरण .....या ‘’कथा एक कंस कि’’जैसे पुराने प्रख्यात बहुआयामी लोक क्रांति के नाटक खेलें (दोहराव करें )या फिर किसी अनूदित नाटक या किसी कहानी/लोक कथा आदि का नाट्य रूपांतरण कर उसे मंचित करें! !